EkBass/fiwiki-20250220-pages-articles huggingface dataset:
Álvaro Mejía (pyöräilijä)

Álvaro Mejía Castrillón (s. 19. tammikuuta 1967 Santa Rosa de Cabal) on kolumbialainen maantiepyöräilijä, joka kilpaili ammattilaisena 1989–1997. Hän edusti Manzana Postóbon -joukkuetta 1989–1992, Motorolaa 1993–1996 ja Petróleos de Colombia - Energía Pura -joukkuetta 1997. Mejía voitti Ranskan ympäriajon nuorten kilpailun 1991. Hän voitti Katalonian ympäriajon kokonaiskilpailun 1993 kukistettuaan Maurizio Fondriestin seitsemällä sekunnilla. == Saavutuksia == Lähteet: Cycling Archives, Cyclingbase, Pro Cycling Stats ;1987 :Clásico RCN, kokonaiskilpailussa kolmas, nuorten kilpailun ja 7. etapin voitto ;1988 :Clásico RCN, kokonaiskilpailun voitto :Kolumbian ympäriajo, kokonaiskilpailussa toinen, nuorten kilpailun sekä prologin ja 6. etapin (aika-ajo) voitto :Alle 23-v. Kolumbian ympäriajo, kokonaiskilpailun voitto :Pan-Amerikan-mestaruuskilpailut, hopeaa maantieajossa ;1989 :Clásico RCN, kokonaiskilpailun sekä 6. etapin ja 8. etapin (aika-ajo) voitto ;1990 :Clásico RCN, kokonaiskilpailussa toinen :Dauphiné Libéré, kokonaiskilpailussa kolmas, 8. etapin (aika-ajo) voitto ;1991 :Vuelta a Galicia, kokonaiskilpailun ja 3. etapin voitto :Ranskan ympäriajo, kokonaiskilpailussa 19:s, nuorten kilpailun voitto ;1992 :Vuelta a Murcia, kokonaiskilpailun voitto :Clásico RCN, prologin voitto ;1993 :Vuelta a Galicia, kokonaiskilpailussa kolmas :Ranskan ympäriajo, kokonaiskilpailussa neljäs, 10. etapilla toinen :Katalonian ympäriajo, kokonaiskilpailun voitto ;1994 :Route du Sud, kokonaiskilpailun voitto ;1995 :Ranskan ympäriajo, kokonaiskilpailussa 16:s == Lähteet == Luokka:Kolumbialaiset maantiepyöräilijät Luokka:Vuonna 1967 syntyneet Luokka:Elävät henkilöt
Jari Tomppo

Jari Tomppo (s. 16. helmikuuta 1966 Virolahti) on suomalainen ultrajuoksija. Hän asuu Kaarinassa. Tomppo rikkoi ensimmäisenä suomalaisena 250 km:n rajan 24 tunnin juoksussa 8.–9. syyskuuta 2012 Puolassa järjestetyssä lajin yhdistetyssä MM- ja EM-kilpailussa ja sijoittui tuloksella 252,250 km EM- kilpailussa neljänneksi ja MM-kilpailussa kuudenneksi. Nämä ovat parhaat suomalaisen saavuttamat henkilökohtaiset sijoitukset 24 tunnin juoksun MM- ja EM -kilpailuissa. == Saavutuksia == * 24 tunnin juoksun MM-kilpailu 2012 Katowice 6. * 24 tunnin juoksun MM-kilpailu 2010 Brive 30. * 24 tunnin juoksun EM-kilpailu 2012 Katowice 4. * 24 tunnin juoksun EM-kilpailu 2010 Brive 22. * Spartathlon 246 km, 2014, 22., 29.43.37 * Spartathlon 246 km, 2008, 91., 35.01.04 * Voitto, Gax Trans Scania 2010 (Ruotsi) 246 km 37 h 51 min (reittiennätys) * Kaksinkertainen Suomi-Juoksu 100 km voittaja (2006, 2009) * Mammuttimarssi 100 km 2006, Voitto yhdessä Petri Lietzénin kanssa * 24 tunnin ratajuoksun SE 239,417 km (Skövde , Ruotsi ), 23.–24.8.2013 * 12 tunnin juoksun SE katuradalla 144,019 km (Hønefoss, Norja), 28.4.2012 * 24 tunnin juoksun SE katuradalla 252,250 km (Katowice , Puola ), 8.–9.9.2012 * 48 tunnin juoksun SE katuradalla 373,142 km (Kaustinen ), 5.–7.8.2011 * Reittiennätys Helsinki–Turku-juoksussa (165 km), 15.44.26, 15.–16.6.2012 == Ennätykset == * 3 000 m: 8.38,13 (1990) Viitattu 23.11.2015 * 5 000 m: 15.07,8 (1989) * 10 000 m: 30.59,00 (1990) * Puolimaraton: 1.11.42 (1994) * Maraton: 2.31.38 (1990) * 100 km: 8.05.21 (2006) * 100 mailia: 15.03.40 (2012) * 12 tunnin juoksu maantiereitillä: 144,019 km (2012, SE) * 24 tunnin juoksu maantiereitillä: 252,250 km (2012, oli maantiereittien SE 2012–2022) * 24 tunnin juoksu radalla: 239,417 km (2013, SE) * 24 tunnin juoksu sisäradalla: 234,989 km (2010, oli sisäratojen SE 2010–2011) * 48 tunnin juoksu maantiereitillä: 373,142 km (2011, SE, oli maantiereittien pohjoismaiden ennätys 2011–2014) == Lähteet == == Aiheesta muualla == * Jari Tompon blogi * Ultrajuoksun Suomen ennätykset * Jari Tomppo's statistics on DUV Statistics Luokka:Suomalaiset kestävyysjuoksijat Luokka:Vuonna 1966 syntyneet Luokka:Elävät henkilöt
Niskoittelu rajavartiomiestä vastaan

Niskoittelu rajavartiomiestä vastaan on Suomessa rikos. Rikoslain (RL 16:4a) mukaan niskoitteluun rajavartiomiestä vastaan syyllistyy henkilö, joka ei noudata rajavartijan toimivaltansa rajoissa antamaa käskyä tai kieltoa, kieltäytyy antamasta hänelle henkilötietojaan, kieltäytyy noudattamasta hänen antamaansa merkkiä liikenteen ohjaamiseksi tai kulkuneuvon pysäyttämiseksi, ei noudata meripelastusjohtajan antamaa kieltoa tai määräystä tai hälyttää aiheettomasti rajavartijan tai vaikeuttaa hänen toimintaansa. Teosta voidaan tuomita sakkoon tai vankeuteen enintään kolmeksi kuukaudeksi. Niskoittelusäännös on toissijainen eli jos muualla lainsäädännössä säädetään teosta ankarampi rangaistus, noudatetaan tällaista lainkohtaa. Ankarampaan rangaistukseen voidaan tuomita esimerkiksi väärän henkilötiedon antamisesta (rikoslain 16 luvun 5 pykälä) ja väärän todistuksen antamisesta viranomaiselle (rikoslain 16 luvun 8 pykälä). Niskoittelusäännös sisältyi aiemmin lakiin rajavartiolaitoksesta (320/1999, 66 §), mutta uuteen rajavartiolakiin (578/2005) sitä ei enää otettu, vaan säännös siirrettiin uusitussa muodossa rikoslakiin.Majanen s. 350–351.Rikoslain 16 luvun 4a pykälä. ==Katso myös== *Niskoittelu poliisia vastaan ==Lähteet== * Majanen, Martti: Rikokset viranomaisia vastaan. Teoksessa Lappi-Seppälä, Tapio et al.: Rikosoikeus, 3. uudistettu painos, WSOYpro 2009, ISBN 978-951-0-33997-8. ===Viitteet=== Luokka:Rikokset
Starnberginjärvi

Starnberginjärvi (, vuoteen 1962 Würmsee) on järvi Baijerissa, 25 kilometriä Münchenistä lounaiseen. Se on Bodenjärven, Müritzin, Chiemseen ja Schweriner Seen jälkeen Saksan viidenneksi suurin järvi. Suuren keskimääräisen syvyytensä ansiosta se on kuitenkin Saksan toiseksi runsasvetisin järvi. Järven alue ei kuulu mihinkään kuntaan, mutta se kuuluu Starnbergin piirikuntaan. Starnberginjärveä ympäröivät kunnat Starnberg, Berg, Münsing, Seeshaupt, Bernried, Tutzing, Feldafing ja Pöcking. Starnberginjärvi tunnettiin vuoteen 1962 asti nimellä Würmsee. Nimi juontuu järvestä laskevasta Würmjoesta. Järvi tunnetaan myös nimellä Fürstensee, mikä johtuu sen siteistä Wittelsbachin kuninkaalliseen sukuun. Baijerin kuningas Ludvig II hukkui Starnberginjärveen vuonna 1886. Luokka:Baijerin maantiede Luokka:Saksan järvet
Pekka Rantala

Pekka Rantala (s. 21. tammikuuta 1966) on suomalainen yritysjohtaja. Hän on ollut ePassin toimitusjohtaja lokakuusta 2019. Ennen ePassia hän on työskennellyt HMD Globalin markkinointi- ja varatoimitusjohtajana, Rovio Entertainmentin toimitusjohtajana, Hartwallin toimitusjohtajana, Fazerilla ja Nokialla. == Lähteet == Luokka:Suomalaiset yritysjohtajat Luokka:Vuonna 1966 syntyneet Luokka:Elävät henkilöt
Jokaisenoikeus

Jokaisenoikeuksilla eli jokamiehenoikeuksilla tarkoitetaan jokaisen oikeutta nauttia luonnosta ja hyödyntää sitä riippumatta alueen omistus­suhteista. Luonnon käyttämiseen jokaisenoikeuksien sallimissa rajoissa ei siis tarvita maanomistajan eikä maan haltijan lupaa, eikä jokaisenoikeuksien käyttämisestä tarvitse maksaa. Jokaisenoikeuksia on Suomen lisäksi ainakin Ruotsissa, Norjassa ja Islannissa, Skotlannissa ja Sveitsissä. Tarkat säännökset vaihtelevat eri maissa. Monissa Euroopan maissa luonnossa liikkuminen vaatii maanomistajan luvan, ja monissa niissäkin maissa, joissa maanomistajan lupaa ei tarvita liikkumiseen luonnossa, maanomistaja voi kieltää liikkumisen. Jos maanomistaja kutsuu paikalle poliisin, voi toinen osapuoli saada piharauhan rikkomisen vuoksi jopa sakot lainsäädännön katsomalla tavalla. Jokaisenoikeuksiin sisältyy aina vaatimus niiden harmittomuudesta: oikeutta ei saisi käyttää haittaa tai häiriötä tuottavalla tavalla. Erityisesti on huolehdittava, ettei kenenkään kotirauhaa rikota. Metsähallitus ilmoitti 26. kesäkuuta 2023 alkavansa käyttää viestinnässään aiheesta sukupuolineutraalia termiä jokaisenoikeudet aiemman jokamiehenoikeudet termin sijaan. Tätä termiä käyttävät myös Ympäristöministeriö, ELY-keskusEly-keskus, Suomen ympäristökeskus, Metsänhoitoyhdistys, Suomen Kotiseutuliitto, Marttaliitto ja Suomen Latu. == Katso myös == * Jokaisenoikeus Suomessa == Lähteet == Luokka:Luonto Luokka:Retkeily Luokka:Oikeudet ja vapaudet Luokka:Seulonnan keskeiset artikkelit
Kelhunlammi

Kelhunlammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lampi kuuluu Myllyjoen valuma-alueeseen. == Maantiede == Järven pinta-ala on 11,1 hehtaaria ja sen pituus on 600 metriä ja leveys 250 metriä. Siihen laskee muutama suo-oja. Järven luusua sijaitsee järven kaakkoisrannalla, josta saa alkunsa 1,7 kilometriä pitkä oja Oksjärveen. Järven rantaviiva on 1,5 kilometriä pitkä, ja sen ranta on pääosin moreeni- ja kalliopohjaista metsämaaston ympäröimää suota. Pohjoisrantaa kiertää harju, joka kulkee Oksjärven suunnalta Liukonlammin eteläpuolelle. Harjun pohjoispuolelle jää pieni, lähes umpeen kasvanut ja nimetön lampi, joka laskee Kelhunlammiin. Rannoille on rakennettu neljä loma-asuntoa ja lähellä sijaitsee maatila. Näille johtaa tiet Kuivajärven rannalta Hykkilästä. == Historia == Vuoden 1855−1856 Kalmbergin kartastossa järven nimi kirjoitettiin ”Källkujärvi”. Se oli tuolloin asumaton, eikä sen rannoille ollut vielä raivattu niittyjä. Vuoden 1884 Senaatin kartastossa järven nimi oli kirjoitettu ”Kelloluihtajärvi” ja sen korkeus merenpinnasta oli 56,4 saschenia. Järven eteläpuolelle oli rakennettu nykyinen tie, jonka varrella sijaitsivat monet nykyisetkin talot. Kulmakunnan nimiä ovat olleet Leppäsilta tai Nummenpää. == Lähteet == Luokka:Oksjoen valuma-alue Luokka:Tammelan järvet
Yksityistie

Yksityistie eli yksityinen tie on tie, jonka omistaa ja jota ylläpitää jokin muu toimija kuin julkinen valta. Yksityisiä teitä omistavat ja ylläpitävät esimerkiksi yksityishenkilöt tai näiden yhteenliittymät ja yritykset. == Yksityistie Suomessa == Suomessa yksityisteitä, joihin lasketaan kuuluviksi metsäautotiet, on yhteensä suunnilleen 360 000 kilometriä ja ne muodostavat noin 80 prosenttia koko tiekannasta.http://www.taloustaito.fi/Yhteiskunta/Suomi-on-pullollaan- yksityisteita/ ==Lähteet== == Aiheesta muualla == Luokka:Tiet Luokka:Seulonnan keskeiset artikkelit
Vuoi Biret-Maaret, vuoi!

Vuoi Biret-Maaret, vuoi! on saamelaisen Nils-Aslak Valkeapään albumi vuodelta 1974. == Kappaleet == Kaikki kappaleet säveltänyt Nils-Aslak Valkeapää. === A-puoli === # Vaimostan la bieg'ga # Njuvcat nu jui'get # Cak'ca laei # Maerrasabmi # Gåden # Vuoi, Biret-Maaret, vuoi! === B-puoli === # * Gå lae duoddar, giotota # Dak gee'oet ismazii # Vuoi vielljazan # Aet borrasat laen # Ekket-livait ai'gi == Muusikot == * Nils-Aslak Valkeapää – laulu * Paroni Paakkunainen – klarinetti, sopraanosaksofoni * Veli-Pekka Vastapuu – kitarat * Erkki Talja – basso * Upi Sorvali – rummut, perkussiot == Aiheesta muualla == * Vuoi Biret-Maaret, vuoi! discogs.com -sivustolla * Albumi Fono.fi:in tietokannassa Luokka:Vuoden 1974 albumit Luokka:Nils-Aslak Valkeapään albumit
Soapy Water and Mister Marmalade

Soapy Water and Mister Marmalade on englantilaisen punk rock -yhtye Sham 69:n albumi vuodelta 1995. == Kappaleet == Kaikki kappaleet säv. Jimmy Pursey jollei toisin mainita. === Kappaleet === # # # # # # # # # # == Muusikot == * Jimmy Pursey – laulu * Dave Parsons – kitara == Arviot == * Allmusic: Allmusic review == Aiheesta muualla == * Soapy Water and Mister Marmalade discogs.com -sivustolla == Lähteet == Luokka:Vuoden 1995 albumit Luokka:Sham 69:n albumit
Raw to the Bone

Raw to the Bone on englantilaisen Wishbone Ash -yhtyeen albumi vuodelta 1985. == Kappaleet == Kaikki kappaleet säv. Wishbone Ash ellei toisin mainita. ==== A-puoli ==== # # # # # ==== B-puoli ==== # * # # # # == Muusikot == * Andy Powell – sähkökitara, laulu * Laurie Wisefield – sähkökitara, laulu * Mervyn Spence – basso, laulu * Steve Upton – rummut == Arviot == * Allmusic: Allmusic review == Aiheesta muualla == * Raw to the Bone discogs.com -sivustolla == Lähteet == Luokka:Wishbone Ashin albumit Luokka:Vuoden 1985 albumit
Beaujeu-Saint-Vallier-Pierrejux-et-Quitteur

Beaujeu-Saint-Vallier-Pierrejux-et-Quitteur on kunta itäisessä Ranskassa Franche-Comtén hallintoalueen Haute-Saônen departementissa. Se kuuluu Vesoulin arrondissementtiin. Vajaan tuhannen asukkaan kunta on syntynyt kuntaliitosten myötä. Vuonna 1807 Beaujeu ja Pierrejux yhdistettiin ja seuraavana vuonna niihin liitettiin Saint-Vallier. Vuonna 1972 kuntaan liittettiin myös Quitterin kunta. Kunnan naapurikuntia ovat pohjoisessa Autet, koillisessa Mercey-sur-Saône, idässä Seveux ja Igny, kaakossa Sauvigney-lès-Gray, etelässä Saint-Broing, lounaassa Rigny, lännessä Montureux-et-Prantigny ja luoteessa Vereux. Luokka:Haute-Saônen kunnat
Saint Saviour

Saint Saviour (jérriaisksi Saint Saûveux) on yksi Jerseyn saaren 12 kunnasta. Vuonna 2011 kunnassa oli 13 580 asukasta, mikä tekee siitä asukasluvultaan saaren toiseksi suurimman kunnan. Kunnan pinta-ala on 9,3 neliökilometriä. == Lähteet == ==Aiheesta muualla== Luokka:Jerseyn maantiede
Beaujeu

Beaujeu voi tarkoittaa seuraavia: *Guillaume de Beaujeu, Temppeliherrojen suurmestari 1200-luvulla *Beaujeu, kunta Ranskan Alpeilla *Beaujeu-Saint- Vallier-Pierrejux-et-Quitteur, kunta itäisessä Ranskassa *Beaujeu, kunta beaujolais-viinialueella Ranskan Rhônen departementissa.
Nouveau Calls

Nouveau Calls on englantilaisen Wishbone Ash -yhtyeen albumi vuodelta 1987. Levy on instrumentaali albumi. Se on ensimmäinen levy neljääntoista vuoteen jossa on alkuperäisen kokoonpano. == Kappaleet == # # # # # # # # # # # # == Muusikot == * Andy Powell – sähkökitara * Ted Turner – sähkökitara * Martin Turner – basso * Steve Upton – rummut == Arviot == * Allmusic: Allmusic review == Aiheesta muualla == * Nouveau Calls discogs.com -sivustolla == Lähteet == Luokka:Wishbone Ashin albumit Luokka:Vuoden 1987 albumit
Here to Hear

Here to Hear on englantilaisen Wishbone Ash -yhtyeen albumi vuodelta 1989. == Kappaleet == # # # # # # # # # # === 2003 uudelleenjulkaisun bonuskappaleet === # * # # # == Muusikot == * Andy Powell – sähkökitara, laulu, * Ted Turner – sähkökitara, laulu, havaijinkitara * Martin Turner – basso, laulu, kosketinsoittimet * Steve Upton – rummut == Arviot == * Allmusic: Allmusic review == Aiheesta muualla == * Here to Hear discogs.com -sivustolla == Lähteet == Luokka:Wishbone Ashin albumit Luokka:Vuoden 1989 albumit
Televisioakatemia

Televisioakatemia ry on Yleisradio Oy:n, MTV Oy:n, Sanoma Media Finland Oy:n ja SATU ry:n perustama yhdistys, jonka tarkoituksena on edistää kotimaisten televisio-ohjelmien arvostusta.http://www.satu.fi/page/satu-ry- toiminta/jasenyydet-ja-edustukset Vuonna 2013 jäseneksi liittyi Discovery Networks Finland, 2014 Fox International Channels Oy ja vuonna 2015 Elisa Viihde. Yhdistys jakaa vuosittain Kultainen Venla -tunnustuspalkinnot kotimaisille televisio-ohjelmille ja tekijöille ja järjestää siihen liittyvän palkinto-gaalan sekä tarvittaessa luento- ja keskustelutilaisuuksia jäsenistölleen. Televisioakatemian jäsenenä on tällä hetkellä noin 400 televisioalan ammattilaista.http://televisioakatemia.fi/televisioakatemia/ Televisioakatemia ry palkitsi Media & Message -tapahtumassa 6.8.2015 Tuomas Summasen 5 000 euron ”Vuoden TV-tekijä” tunnustuksella. Tunnustus on myönnetty 7.8.2014 käsikirjoittaja Joonas Nordmanille ja vuonna 2013 Martti Lindholmille.http://www.mediamessage.fi/ajankohtaista#uutinen_21 Hallitus: * Antti Väisänen, puheenjohtaja, Warner Bros. International Television Production Finland * Laura Kuulasmaa, varapuheenjohtaja, Audiovisual Producers Finland – APFI * Petri Jauhiainen, Yle * Elina Mustelin, FOX / The Walt Disney Company Nordic * Marko Karvo, MTV * Katja Santala, Warner Bros. Discovery * Ville Toivonen, Nelonen Media * Ani Korpela, Elisa Viihde == Lähteet == == Aiheesta muualla == * Televisioakatemia ry:n sivut * Kultainenvenla.fi Luokka:Suomalaiset kulttuurijärjestöt *
Jed Whedon

Jed Tucker Whedon (s. 18. heinäkuuta 1974) on yhdysvaltalainen käsikirjoittaja, tuottaja ja säveltäjä. Whedon tulee käsikirjoittajien perheestä: hänen isänsä Tom Whedon, isoisänsä John Whedon, veljensä Zack Whedon ja velipuolensa Joss Whedon ovat kaikki käsikirjoittajia. Hän meni naimisiin käsikirjoittaja Maurissa Tancharoenin kanssa vuonna 2009. Whedon on työskennellyt veljiensä ja vaimonsa kanssa useasti. Heidän ensimmäinen yhteistyönsä oli vuonna 2008 valmistuneessa internetmusikaalissa Dr. Horrible’s Sing-Along Blog. Sen jälkeen Whedon työskenteli käsikirjoittajana veljensä luomassa televisiosarjassa Dollhouse (2009–2010). Vuodesta 2013 hän on toiminut showrunnerina vaimonsa kanssa luomassaan televisiosarjassa S.H.I.E.L.D. Agentit. Whedon debytoi ohjaajana S.H.I.E.L.D. Agenttien neljännen tuotantokauden jaksossa ”Self Control” helmikuussa 2017. ==Filmografia== Televisiosarjat Vuosi Suomenkielinen nimi Alkuperäinen nimi Käsikirjoittajana Tuottajana Huomioita 2009 Drop Dead Diva Drop Dead Diva ”Crazy” 2009–2010 Dollhouse Dollhouse 2011 Spartacus: Gods of the Arena Spartacus: Gods of the Arena ”Missio” 2012–2013 Spartacus: Blood and Sand Spartacus: Blood and Sand 2013–2020 S.H.I.E.L.D. Agentit Agents of S.H.I.E.L.D. ==Palkinnot== Palkinnot Vuosi Palkinto Kategoria Palkittu Tulos Lähde 2009 Hugo-palkinto Paras dramaattinen esitys, lyhyt Dr. Horrible’s Sing- Along Blog 2010 Paras dramaattinen esitys, lyhyt Dollhouse (jaksosta ”Epitaph One”) ;Huomioita ==Lähteet== ==Aiheesta muualla== * Luokka:Vuonna 1970 syntyneet Luokka:Yhdysvaltalaiset televisiokäsikirjoittajat Luokka:Hugo- palkinnon saajat Luokka:Elävät henkilöt
Strange Affair

Strange Affair on englantilaisen Wishbone Ash Featuring Robbie France & Ray Weston albumi vuodelta 1991. == Kappaleet == # # # # # # # # # # == Muusikot == * Andy Powell – sähkökitara, laulu, * Ted Turner – sähkökitara, laulu * Martin Turner – basso, laulu * Ray Weston – rummut * Robbie France – rummut == Aiheesta muualla == * Strange Affair discogs.com -sivustolla == Lähteet == Luokka:Wishbone Ashin albumit Luokka:Vuoden 1991 albumit
Maailmanlammi

Maailmanlammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueeseen. == Maantiede == Järven pituus on 120 metriä ja leveys 70 metriä. Lampeen laskee pieni oja viereisestä lammesta. Lammesta lähtee 1,2 kilometriä pitkä laskuoja Oksjärveen. Ranta on suota, joa sijaitsee harjun rinteen alla. == Historia == Vuoden 1855−1856 Kalmbergin kartastossa lammen vierestä kulki tie tai polku Kuivajärven "Hyckälästä" Pehkijärven "Lammenpäähän". Vuoden 1884 Senaatin kartastossa järven nimi oli kirjoitettu "Naimalampi" ja sen ympäristö oli niityllä. Sen laskuoja on piirretty suorana. == Lähteet == Luokka:Oksjoen valuma-alue Luokka:Tammelan järvet
Illuminations

Illuminations on englantilaisen Wishbone Ash -yhtyeen albumi vuodelta 1996. == Kappaleet == Kaikki kappaleet säv. Andy Powell ja Roger Filgate ellei toisin mainita. # # # # # # # # # # # # == Muusikot == * Andy Powell – sähkökitara, akustinen kitara, mandoliini laulu, * Roger Filgate – sähkökitara, akustinen kitara, havaijinkitara, basso, Moog Taurus, kosketinsoittimet, laulu * Tony Kishman – laulu * Mike Sturgis – rummut * Mark Templeton – kosketinsoittimet * Mike Mindel – kosketinsoittimet * Paul Avgerinos – taustalaulu, kosketinsoittimet, welding == Arviot == * Allmusic: Allmusic review == Aiheesta muualla == * Illuminations discogs.com -sivustolla == Lähteet == Luokka:Wishbone Ashin albumit Luokka:Vuoden 1996 albumit
Okarennokit

Okarennokit (Tribulus) on mehikorvakasvien heimoon kuuluva ruohosuku. == Tuntomerkit == Okarennokit ovat yksi- tai monivuotisia, pystykasvuisia tai maanmyötäisiä ja ainakin jossain määrin karvaisia ruohoja. Lehtiasento on vastakkainen tai vuorottainen, mikä johtuu vastakkaisista lehdistä toisen katoamisesta. Lehdet ovat parilehdykkäisiä ja korvakkeellisia. Lehdyköitä on 3–10 vastakkaista paria, ja ne ovat lyhytruotisia tai ruodittomia, vinoja, pitkänomaisia tai soikeita. Kukat sijaitsevat yksittäin lehtien hangoissa (ainakin näennäisesti) ja ovat perällisiä, säteittäisiä, väriltään keltaisia tai harvoin valkoisia. Pohjuskehrä on rengasmainen, mehevä ja kymmenliuskainen. Verholehtiä on viisi, ja ne ovat erillisiä, karvaisia ja karisevia tai pysyviä. Terälehtiäkin on viisi erillistä, vastapuikeaa ja lyhytikäistä. Kahdessa hedekiehkurassa on tavallisesti kymmenen, harvemmin viisi hedettä kiinnittyneinä kehrän tyveen; verhovastaiset viisi hedettä ovat terävastaisia lyhyempiä. Palhot ovat lisäkkeettömiä, ponnet pitkänomaisia. Emilehtiä on viisi ja ne muodostavat munanmuotoisen tai pallomaisen ja pitkäkarvaisen sikiäimen, joka on viisilokeroinen. Kussakin lokerossa on 2–10 vinosti riippuvaa siemenaihetta aksiletyyppisessä istukassa. Vartalo on tukeva ja viisisärmäinen, luotti viisisäteinen. Hedelmä on lohkohedelmämäinen, siivellinen tai piikkinen, karvainen ja avautuu liiteluomaisesti viideksi, kolmikulmaiseksi ja avautumattomaksi hedelmykseksi eli merikarpiksi. Siemenet ovat endospermittömiä.http://efloras.org/florataxon.aspx?flora_id=5&taxon;_id=133396 == Levinneisyys == Okarennokit kasvavat pääasiassa trooppisilla ja subtrooppisilla seuduilla. == Luokittelu == Okarennokkien suvussa on noin 20 lajia, joista tunnetuin on okarennokki (Tribulus terrestris).Finto: Kassu – Kasvien suomenkieliset nimet: Tribulus – okarennokit Muita lajeja ovat Tribulus bimucronatus, Tribulus cistoides, Tribulus echinops, Tribulus excrucians, Tribulus macropterus, Tribulus mollis, Tribulus parvispinus, Tribulus pentandrus, Tribulus pterophorus, Tribulus rajasthanensis ja Tribulus zeyheri.http://www.theplantlist.org/tpl1.1/search?q=tribulus நெருஞ்சில் 1.JPG|Tribulus lanuginosus = T. terrestris.http://www.theplantlist.org/tpl1.1/record/tro-50290822 Puncture Vine (Tribulus terrestris) flowers in Hyderabad, AP W IMG 7933.jpg|Okarennokki (Tribulus terrestris). == Lähteet == Luokka:Mehikorvakasvit
Trance Visionary

Trance Visionary on englantilaisen Wishbone Ash -yhtyeen albumi vuodelta 1997. == Kappaleet == Kaikki kappaleet säv. Andy Powell ja Mike Bennett ellei toisin mainita. # # # # # # # # # # # # # # == Muusikot == * Andy Powell – kitara, laulu * Mark Birch – kitara, laulu * Bob Skeat – basso * Ray Weston – rummut * Tacye – laulu == Aiheesta muualla == * Trance Visionary discogs.com -sivustolla * Tacye == Lähteet == Luokka:Wishbone Ashin albumit Luokka:Vuoden 1997 albumit
Sulfadimidiini

Sulfadimidiini eli sulfametatsiini (C12H14SN4O2) on sulfonamideihin kuuluva orgaaninen yhdiste. Nykyään sitä käytetään antibioottina lähinnä eläinlääketieteessä. ==Ominaisuudet ja käyttökohteet== Sulfadimidiini on huoneenlämpötilassa valkoista kiteistä ainetta. Yhdiste liukenee hieman veteen ja paremmin orgaanisiin liuottimiin. Sulfadimidiini on monien muiden sulfonamidien tavoin bakteriostaattinen ja sen vaikutus perustuu tetrahydrofoolihapon biosynteesissä tarvittavan dihydropteroaattisyntaasientsyymin inhibiitioon. Dihydropteroaattisynteesi ei näin ollen kykene tuottamaan p-aminobentsoehaposta ja pteridiinistä dihydrofoolihappoa ja foolihappoa, joita tarvitaan nukleotidien biosynteesiin. Yhdistettä käytetään hoitamaan lähinnä eläinten kuten sikojen, nautakarjan, lampaiden, vuohien ja siipikarjan bakteeri-infektioita. Lääkeainetta voidaan käyttää yhdessä trimetopriimin ja klooritetrasykliinin tai penisiliinien kanssa. Sulfadimidiini tehoaa grampositiivisiin ja eräisiin gramnegatiivisiin bakteereihinRichard Sams: Veterinary Drugs, Ullmann's Encyclopedia of Industrial Chemistry, John Wiley & Sons, New York, 2000. Viitattu 25.3.2015 ==Valmistus== Sulfadimidiinin synteesin lähtöaineet ovat guanidiini ja asetyyliasetoni, jotka kondensoituvat 2-amino-4,6-dimetyylipyrimidiiniksi, joka reagoi p-asetyyliaminobentseenisulfonyylikloridin kanssa ja muodostuneesta välituotteesta saadaan sulfadimidiinia hydrolysoimalla aminoryhmä. Ainetta voidaan valmistaa myös sulfaguanidiinin ja asetyyliasetonin välisellä reaktiolla.Michele A. Weidner-Wells & Mark J. Macielag: Antibacterial Agents, Sulfonamides, Kirk-Othmer Encyclopedia of Chemical Technology, John Wiley & Sons, New York, 2003. Viitattu 25.3.2015 ==Lähteet== Luokka:Sulfonamidiantibiootit Luokka:Eläinlääkkeet
Mahdollisen Kirjallisuuden Seura

Mahdollisen Kirjallisuuden Seura on marraskuussa 2010 perustettu yhteisö, joka tutkii ja laajentaa proosailmaisun keinoja, luo kokeellisen proosan julkaisusarjaa sekä järjestää proosan poetiikkaan liittyviä keskusteluja ja konferensseja.Seuran esittely. Tumblr.com. Viitattu 21.7.2017. Seuralla ei ole yhtenäistä kirjallista ohjelmaa, estetiikkaa, ideologiaa tai poetiikkaa, koska se nähtäisiin mahdollisuuksien kaventamisena ja keskustelun painottumisena kirjalliseen oikeaoppisuuteen. Seura keskittyy proosassa mahdollisuuksiin, jotka eivät koske vain teosten ja tekstien muotoja ja keinoja vaan myös lajityyppejä, teemoja, kirjallisia interventioita ja yhteisöjä. Seuran jäseniä ovat olleet Antti Arnkil, Aina Bergroth, Markku Eskelinen, Mariaana Fieandt- Jäntti, Anna Helle, Teemu Ikonen, Juri Joensuu, Katja Kettu, Raine Koskimaa, Essi Kummu, Martti-Tapio Kuuskoski, Tiina Käkelä-Puumala, Laura Lindstedt, Teemu Manninen, Maria Matinmikko, Marjo Niemi, Janne Nummela, Sanna Nyqvist, Markku Paasonen, Riikka Pelo, Markku Pääskynen, Tiina Raevaara, Harry Salmenniemi, Eino Santanen, Jari Tammi, Jarkko Tontti, Taneli Viljanen, Sinikka Vuola, Juhana Vähänen ja Jaakko Yli-Juonikas. ==Kirjallisuuspalkinnon saajat== Seura on jakanut myös nimeään kantavaa kirjallisuuspalkintoa edellisvuonna ilmestyneelle suomenkieliselle proosateokselle tai -käännökselle, joka on ”esimerkillisellä tavalla rikastuttanut suomenkielisen proosan ilmaisumahdollisuuksia”. * 2012: Janne Nummela, Tommi Nuopponen ja Jukka Viikilä: Ensyklopedia (Poesia 2011) * 2013: Silja Järventausta: Hyvän yön puisto (Teos 2012), Kaj Kalin: Design (Siltala 2012) ja Leevi Lehto James Joycen Ulysses-teoksen suomennoksesta (Gaudeamus 2012) * 2014: Mika Rättö: Mysterius viisikulma-avain (Teos 2013) * 2015: Antti Salminen: Lomonosovin moottori (Poesia 2014) * 2016: Kari Aronpuro & Silja-Maaria Aronpuro David Marksonin teoksen Lukijan luomislukko suomennoksesta (ntamo) ja Kari Aronpuro: Kääntäjän floppi (ntamo) ==Katso myös== * Ihmiskokeita ==Lähteet== == Aiheesta muualla == * Mahdollisen Kirjallisuuden Seuran tumblr-sivusto * Mahdollisenkirjallisuudenseura.net Luokka:Suomalaiset kirjallisuusseurat
Jari Leino

Jari Leino (s. 1964) on suomalainen poliitikko. Hän toimi Muutos 2011 -puolueen puheenjohtajana vuosina 2014–2015. ==Elämä== Leino on koulutukseltaan humanististen tieteiden kandidaatti ja ammatiltaan yrittäjä. Hän on myös Hommaforumia ylläpitävän Homma ry:n entinen varapuheenjohtaja. Leino oli yksi neljästä ehdokkaasta Muutos 2011:n uudeksi puheenjohtajaksi, joka valittiin elokuun 2010 ylimääräisessä jäsenkokouksessa. Leino sai ensimmäisellä ja toisella kierroksella toiseksi eniten ääniä. Leino oli Muutos 2011 -puolueen hallituksen jäsen puolueen perustamisesta lähtien 31. joulukuuta 2011 saakka ja on yksi kolmesta puolueen perustajajäsenestä Juha Mäki-Ketelän ja Jiri Kerosen ohella. Hänet valittiin puolueen puheenjohtajaksi puolueen syyskokouksessa 23. marraskuuta 2013. Hän aloitti tehtävässä 1. tammikuuta 2014 ja jätti puolueen puheenjohtajuuden toukokuussa 2015. ==Vaalimenestys== Leino oli ehdokkaana vuoden 2011 eduskuntavaaleissa Pirkanmaan vaalipiiristä Muutos 2011 -puolueen ehdokkaana ja sai 178 ääntä eikä tullut valituksi.https://vaalit.yle.fi/tulospalvelu/2011/kunta/ikaalinen_143_tevaniemi_005.html Leino oli Muutos 2011 -puolueen ehdokkaana eurovaaleissa 2014 ja sai 307 ääntähttps://vaalit.yle.fi/tulospalvelu/2014/eurovaalit/ehdokkaat/ehdokas_13.html. Vuoden 2015 eduskuntavaaleissa hän sai Muutos 2011 -puolueen ehdokaana 268 ääntä Uudenmaan vaalipiirissä eikä tullut valituksi. ==Lähteet== Luokka:Elävät henkilöt Luokka:Muutos 2011:n puheenjohtajat Luokka:Vuonna 1964 syntyneet
Lastenkirkko

Lastenkirkko on Suomen evankelis-luterilaisen kirkon ylläpitämä, esiopetus- ja alakouluikäisille lapsille suunnattu verkkopalvelu. Lastenkirkon ideana on tarjota lapsille osallistavaa toimintaa verkkoympäristössä, ensin laajan virtuaaliympäristön ja kirkon työntekijöiden vetämien reaaliaikaisten leikki- ja hartaushetkien sekä pyhäkoulujen avulla, ja sittemmin tiivistetyn visuaalisen video- ja audiomaailman avulla. Vuoden 2015 alusta lähtien Lastenkirkko on toiminut myös Minecraft-peliympäristössä oman Fisucraft- palvelimensa kautta. ==Historia== Lastenkirkko avautui vuonna 2008 Vantaan, Helsingin, Espoon, Oulun, Tampereen ja Turun ja Kaarinan seurakuntayhtymien sekä Seurakuntien Lapsityön Keskus ry:n, Poikien ja Tyttöjen Keskus ry:n ja kirkkohallituksen välisenä yhteistyönä. Lastenkirkon virtuaaliympäristö toimi vuodesta 2008 vuoteen 2014 asti. Vuoden 2015 alusta alkaen Lastenkirkko uudistui jättämällä vanhan virtuaaliympäristönsä ja avaamalla uuden visuaalisen käyttöliittymän, joka sisältää videoita, audiota, kuvia ja tekstisisältöjä, sekä laajenemalla Minecraft-pelimaailmaan oman Fisucraft- palvelimensa kautta. ==Aiheesta muualla== *lastenkirkko.fi *fisucraft.net - Lastenkirkon Minecraft-palvelin Luokka:Lasten ja nuorten keskus Luokka:Selainpelit Luokka:Suomalaiset kristilliset verkkosivustot
Luodonmeri

Luodonmeri eli Luodonselkä on Oulun eteläpuolella Hailuodon ja mantereen välinen merenselkä Perämeressä.Facta 2001 WSOY 1984 10. osa, palsta 419 Siitä pistää kaakkoon Lumijoenselkä-niminen lahti.Facta 2001 WSOY 1984 10. osa, palsta 407 == Lähteet == Luokka:Perämeri Luokka:Hailuoto
Säärisuoja

Säärisuoja on monessa eri urheilulajissa käytettävä urheilijaa suojaava väline. Sitä pidetään säären kohdalla. Säärisuojaa käytetään etenkin jalkapallossa, baseballissa, jääkiekossa, maahockeyssä, lacrossessa, rugbyssä, kriketissä, mutta myös monessa muussa lajissa. Säärisuojat antavat suojaa säärelle osumia ja kolhuja vastaanhttp://www.stadium.fi/urheilu/jalkapallo/saarisuojat#sort_attribute_1=ClickCount. Joissakin säärisuojissa, etenkin jalkapallon säärisuojissa, on myös nilkkaa tukeva osa. Säärisuojia valmistavat monet muitakin urheilutuotteita valmistavat yritykset, kuten Adidas, Nike ja Puma. == Säärisuojien materiaalit == Nykyisen ajan säärisuojat tehdään pääosin synteettisistä kuiduista. Seuraavan listan materiaalit ovat yleisimpiä, mutta myös muista materiaaleista voidaan säärisuojia valmistaa. === Lista materiaaleista === *lasikuitu *vaahtomuovi *polyuretaani *muovi *metalli == Lähteet == == Aiheesta muualla == Luokka:Urheiluvälineet
Rauhassa

__NOTOC__ Rauhassa on rap-artisti Elastisen 9. tammikuuta 2015 Spotifyssä julkaistu livealbumi. Albumi sisältää Tampereen Mediapoliksessa joulukuussa 2014 taltioidun akustisen konsertin. Konsertti esitettiin myös Yle TV2 -kanavalla 6. tammikuuta 2015. == Kappaleet == # # # # # # # # # # # == Lähteet == Luokka:Elastisen albumit Luokka:Vuoden 2015 konserttitallenteet
Eike Onnen

Eike Onnen (s. 3. elokuuta 1982 Hannover) on saksalainen korkeushyppääjä. Onnenin ennätys on vuonna 2007 Garbsenissa hypätty 234. 194 senttimetriä pitkä ja 83 kilogrammaa painava Onnen edustaa LG Hannoveria ja hänen valmentajanaan toimii hänen äitinsä, entinen pituushyppääjä Astrid Fredebold- Onnenhttp://www.european-athletics.org/athletes/group=o/athlete=144395-onnen- eike/index.html. == Ura == Onnen on osallistunut MM-kilpailuihin neljästi, vuosina 2007, 2011, 2015 ja 2017. Osakassa 2007 hän sijoittui seitsemänneksi, Lontoossa 2017 kymmenenneksi ja Pekingissä 2015 kahdenneksitoista.. EM- kilpailuihin Onnen on osallistunut kolmesti. Hän saavutti pronssia Amsterdamissa 2016 tuloksella 229 sekä oli kahdeksas Berliinissä 2018 ja kymmenes Helsingissä vuonna 2012. Rio de Janeiron olympialaisissa 2016 hän karsiutui loppukilpailusta. == Lähteet == Luokka:Saksalaiset korkeushyppääjät Luokka:Vuonna 1982 syntyneet Luokka:Elävät henkilöt
Whitehallin palatsi

Whitehallin palatsi oli Englannin kuningaskunnan hallitsijoiden asuinpalatsi Lontoossa vuosina 1530–1698, kunnes se tuhoutui tulipalossa. Ennen tulipaloa se oli Euroopan suurin palatsi. Whitehall-katu on nimetty sen mukaan. Palatsin ainoat nykyaikaan säilyneet osat ovat Banqueting House ja Henrik VIII:n viinikellari. Lisäksi Thamesin rannan puoleisella alueella on yhä nähtävissä osa kuningatar Marian portaista, joita pitkin palatsista oli kulkuyhteys kuninkaalliselle proomulle.Queen Mary’s steps Londonremembers.com. == Historiaa == Yorkin arkkipiispa Walter de Grey hankki tontin Thamesin rannasta vuoden 1240 paikkeilla ja rakennutti siihen oman asumuksensa. Kuningas Henrik VIII otti tontin ja rakennukset käyttöönsä erotettuaan kardinaali Wolseyn valtion viroista vuonna 1530. Henrik laajensi palatsia huomattavasti, ja laajennusten jälkeen siellä saattoi harrastaa muun muassa tennistä, nurmikeilailua, kukkotappelua ja turnajaisia. Rakennustyöt vuoteen 1536 mennessä olivat maksaneet yli 8 000 puntaa, mikä vastaa nykyrahassa Englannin bruttokansantuotteeseen suhteutettuna 1,4 miljardia puntaa.Measuring Worth – Purchasing Power of the Pound Henrikin avioliitoista kaksi solmittiin Whitehallin palatsissa: Anna Boleynin kanssa vuonna 1533 ja Jane Seymourin kanssa vuonna 1536. Henrik myös kuoli siellä vuonna 1547. William Shakespearen näytelmä Myrsky esitettiin ensimmäisen kerran Whitehallin palatsissa vuonna 1611. Inigo Jonesin suunnitteleman Banqueting Housen rakentaminen aloitettiin Jaakko I:n aikana vuonna 1619. Sen kattomaalaukset ovat Peter Paul Rubensin käsialaa. Jaakon poika Kaarle I mestattiin Banqueting Housen edessä vuonna 1649. 1680-luvulla Whitehallin palatsiin tehtiin Sir Christopher Wrenin suunnittelemia muutoksia. Whitehallin palatsi oli hyvin epäsäännöllinen, siinä oli erikokoisia ja -tyylisiä osia, ja se näytti enemmänkin pieneltä kaupungilta kuin yhdeltä rakennukselta. Tammikuussa 1698 palatsissa riehui tulipalo, joka tuhosi lähes kaiken lukuun ottamatta Banqueting Housea ja Henrik VIII:n viinikellaria. Palatsia ei rakennettu enää entiselleen, vaan alue muuttui ajan myötä hieman tavallisempien asuintalojen ja hallintorakennusten paikaksi. Yhdistyneen kuningaskunnan puolustusministeriön päärakennus valmistui entiselle palatsialueelle vuonna 1959. Puolustusministeriön pohjakerroksessa sijaitsee Henrik VIII:n viinikellari, jota jouduttiin siirtämään kolme metriä länteen ja kuusi metriä syvemmälle, jotta se saatiin uuden rakennuksen sisään. Kellarissa järjestetään joskus juhlia.Ediblegeography.com: The Last Places == Lähteet == Luokka:City of Westminsterin entiset rakennukset ja rakennelmat Luokka:Yhdistyneen kuningaskunnan palatsit
Mekonnen Gebremedhin

Mekonnen Gebremedhin Woldegiorg (s. 11. lokakuuta 1988 Addis Abeba) on etiopialainen keskimatkojen juoksija. Gebremedhin kilpailee pääosin 1 500 metrillä, jossa hänen ennätyksensä on toukokuussa 2012 Hengelossa juostu 3.31,45. == Ura == Gebremedhin saavutti pronssia vuoden 2012 sisäratojen MM- kilpailuista Istanbulista 1 500 metriltä. Hän on osallistunut myös yksiin kesäolympialaisiin, vuonna 2012 Lontoossa, jossa hän oli 1 500 metrin finaalissa kuudeshttp://www.sports- reference.com/olympics/athletes/ge/mekonnen-gebremedhin-1.html . MM- kilpailuihin Gebremedhin on osallistunut viidesti, parhaana tuloksenaan seitsemäs sija vuosilta 2011 ja 2013. Afrikan kisoissa hän voitti kultaa 1 500 metrllä 2015. Afrikan-mestaruuskilpailuista Gebremedhin on saavuttanut pronssia vuodelta 2010. Hän on voittanut myös yhden Timanttiliigan osakilpailunhttp://www.diamondleague.com/athletes/14181467.html. 800 metriä Gebremedhin on juossut parhaimmillaan aikaan 1.46,63 vuonna 2012. == Lähteet == Luokka:Etiopialaiset keskimatkojen juoksijat Luokka:Vuonna 1988 syntyneet Luokka:Elävät henkilöt
Aminata Savadogo

Aminata Savadogo (taiteilijanimeltään Aminata; s. 9. tammikuuta 1993 Riika) on latvialainen laulaja-lauluntekijä. Hän edusti Latviaa vuoden 2015 Eurovision laulukilpailussa Itävallan Wienissä itse sanoittamallaan ja säveltämällään kappaleella Love Injectedhttp://www.eurovision.tv/page/history/year/participant- profile/?song=32813, joka sijoittui finaalissa kuudenneksi. Aminata kilpaili myös vuoden 2014 Latvian euroviisukarsinnassa, kappaleella I Can Breathe, jolla hän sijoittui viidenneksi. Savadogo teki myös kokonaan Latvian vuoden 2016 kilpailukappaleen Heartbeat. Sen esittää Justs Sirmais. Aminatan äiti on latvialais-venäläinen ja hänen isänsä on kotoisin Burkina Fasosta. Aminata pitää itseään kuitenkin pääosin latvialaisena. == Diskografia == === Singlet === * I Can Breathe (2014) * Leave My Love Bleeding (2014) * Love Injected (2015) * Bridges (2015) * Fighter (2016) == Lähteet == Luokka:Latvialaiset laulajat Luokka:Vuoden 2015 euroviisuedustajat Luokka:Latvian euroviisuedustajat Luokka:Vuonna 1993 syntyneet Luokka:Elävät henkilöt
Mehikorvat

Mehikorvat eli korvalehdet (Zygophyllum) on mehikorvakasvien heimoon kuuluva ruohokasvi- ja pensassuku. == Tuntomerkit == Mehikorvat ovat pensaita ja monivuotisia tai harvoin yksivuotisia ruohoja. Lehdet sijaitsevat vastakkain ja ovat tasaparisia tai harvoin yksinkertaisia; lehdykät ovat möyheitä, litteitä tai liereitä. Kukat sijaitsevat lehtihangoissa yksittäin tai parittain. Verholehtiä on neljä tai viisi ja joskus ne ovat karisevia. Terälehtiä on saman verran kuin verholehtiä ja ne ovat väriltään oranssiin vivahtavan punaisia, valkoisia tai keltaisia; toisinaan kynsi on oranssinvärinen ja laide kalpea. Teriö puuttuu muutamassa harvassa tapauksessa. Heteiden määrä vaihtelee kahdeksasta kymmeneen, ja niiden ulkolaidalla on suomumaiset lisäkkeet. Sikiäin on 3–5-lokeroinen ja siitä kehittyy siivellinen tai siivetön kota, joka on avautuva tai avautumaton ja sisältää kutakin emilehteä kohden yhden tai useampia siemeniä. http://efloras.org/florataxon.aspx?flora_id=2&taxon;_id=135408 == Levinneisyys == Mehikorvat ovat kotoisin Etelä-Euroopasta, Pohjois-Afrikasta, Keski-, Pohjois- ja Länsi-Aasiasta ja Australiasta. Kasvupaikat ovat kuivia tai puolikuivia alueita. == Luokittelu == Mehikorvien suvussa on yli 100 lajia. Suomenkielinen nimi on lajeilla: syyriankorvalehti (Zygophyllum fabago), kanarianmehikorva (Zygophyllum fontanesii) ja marokonmehikorva (Zygophyllum gaetulum).Finto: Kassu – Kasvien suomenkieliset nimet: Zygophyllum – mehikorvatSuomen Lajitietokeskus: Korvalehdet – Zygophyllum Viitattu 19.2.2021. == Kuvia == Zygophyllum coccineum 1.jpg|Zygophyllum coccineum Zygophyllum dumosum - fruit.jpg|Zygophyllum dumosum -lajin hedelmä. A bee on Zygophyllum fabago.jpg|Syyriankorvalehti (Zygophyllum fabago) ja mehiläinen. Zygophyllum howitii.jpg|Zygophyllum howittii Zygophyllum maritimum - Botanical Garden in Kaisaniemi, Helsinki - DSC03673.JPG|Zygophyllum maritimum Zygophyllum primatothecum flower.jpg|Zygophyllum prismatothecum == Lähteet == *
Luojan virsi

Luojan virsi eli suomalainen messiadi on kalevalamittainen sikermä katolista keskiajan legendarunoutta.Facta 2001 WSOY 1984 10. osa, palsta 419 Laajaan runoon kuuluu viisi legendarunoa. Runoelman on tallentanut Elias Lönnrot Arhippa Perttusen laulusta 1834. Runoelman on julkaissut Suomalaisen Kirjallisuuden Seura vuonna 1985Suomalaisen Kirjallisuuden Seura . Ote Luojan virrestä, jossa kerrotaan Neitsyt Marian synnytyksestä: :Maaria pyhäinen Neitsyt, :vaimo valkeaverinen :meni tallihin mäelle, :tallihin takimmaisehen; :sai hän sieltä yösijaisen, :yösijaisen, maamajaisen. :Synnytteli poikastansa :tallihin hevosen luokse, :kakaroille jääkkähille, :oljille lumekkahille, :heinille apilahille, :apilahan kukkasille. (Kaarle Krohn, Suomen muinaisrunoja I) ==Lähteet== ==Aiheesta muualla== * Luokka:Virret Luokka:Suomalainen kansanrunous
Laihanlammi

Laihanlammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lampi kuuluu Myllyjoen valuma-alueeseen. == Maantiede == Järven pinta-ala on 4,0 hehtaaria ja sen pituus on noin 400 metriä ja leveys 200 metriä. Järven luusua sijaitsee järven luoteisrannalla, josta saa alkunsa kilometrin pituinen laskuoja Oksjärveen. Järven rantaviiva on 900 metriä pitkä ja sen ranta on puoliksi harjujakson rinnettä ja puoliksi ojittamatonta suomaastoa. Harju kiertää järveä sen itäpuolelta ja harjujen osuudella sijaitsevat kuusi loma- asuntoa. Niille johtaa tiet Lunkkaan ja Hykkilän suunnalta sekä etelästä yhdystieltä 2824. == Vesihuolto == Järven ympäristön harju- ja pohjavesialue, jonka pinta-ala on yli neliökilometrin suuruinen, kuuluu potentiaalisiin 2. luokan alueisiin. Siinä muodostuu pohjavettä noin 300 m³ vuorokaudessa. == Historia == Vuoden 1855−1856 Kalmbergin kartastossa järven nimi kirjoitettiin "Laihalampi". Vuoden 1884 Senaatin kartastossa järven vedenpinnankorkeudeksi oli merkitty 53,9 saschenia. Järvi oli vielä tuolloin asumaton. == Lähteet == Luokka:Oksjoen valuma-alue Luokka:Tammelan järvet
Sinettipuut

Sinettipuut (Sigillaria) on hävinnyt kasvisuku, joka kuului Sigillariaceae- heimoon. Sitä esiintyi kivihiilikaudella noin 360–300 miljoonaa vuotta sitten. Sinettipuut olivat sukua liekomaisille kasveille. Niiden runko oli paksu ja oksat harvat. Lehdet olivat pitkiä ja ohuita ja ne muodostivat spiraalin rungon ympärille. Sinettipuut selviytyivät kuivilla soilla. Tämän vuoksi ne selvisivät ajasta, jolloin suot olivat hyvin hiilipitoisia. == Lähteet == Luokka:Isoëtopsida Luokka:Esihistorialliset kasvit
Vimpelinvaaran laskettelurinne

Vimpelinvaaran laskettelurinne Vimpelinvaaran laskettelurinne Paikkakunta: Kajaani Hiihtokeskus: Vimpelinvaaran hiihtokeskus Vuori: Vimpelinvaara Avattu: 1950 Seura: Kajaanin Kuohu Hissi Hissi Hissi: Vimpelinvaaran hiihtohissi Tyyppi: Ankkurihissi Vimpelinvaaran laskettelurinne on laskettelurinne Kajaanissa Vimpelinvaaran hiihtokeskuksessa. Rinteellä on kaksi reittivaihtoehtoa. Lisäksi alueella sijaitsee Lovarinne.http://www.kajaaninkuohu.fi/vimpelinvaaran-laskettelurinne/7722/ ==Historia== Vimpelinvaaran laskettelurinteen avasi vuonna 1950 Kainuun Hiihtoseura. Vuonna 1974 rakennettiin ensimmäinen hiihtohissi, joka lisäsi rinteen käyttöastetta huomattavasti. Kainuun Hiihtoseura luopui laskettelurinteen osakkuudesta 1980-luvun alkupuolella.Historia, Kainuun hiihtoseura ==Lähteet== Luokka:Suomen laskettelurinteet Luokka:Kajaanin urheilupaikat
Heikki Luoma (professori)

Heikki Luoma (21. syyskuuta 1926 Seinäjoki – 21. kesäkuuta 2013 Espoo) oli suomalainen hammaslääkäri. Hän oli Kuopion yliopiston hammaslääketieteen professori vuodesta 1975. Hän tutki erityisesti hammaskarieksen mekanismeja ja ehkäisyä ja fluorin vaikutuksia.Facta 2001 WSOY 1984 10. osa, palsta 421 Hän siirtyi eläkkeelle 1991Jukka H. Meurman, Heikki Luoma, Muistot, Hs.fi, viitattu 25.3.2015. Luoma valmistui hammaslääkäriksi 1953 ja tohtoriksi 1964. Vietettyään kaksi vuotta Yhdysvalloissa hän palasi Suomeen ja loi Helsingin yliopiston Hammaslääketieteen laitoksen tutkimuslaboratorion, ja työskenteli siellä akatemiatutkijana vuoteen 1975, jolloin hänet nimitettiin Kuopioon. == Lähteet == Luokka:Suomalaiset hammaslääkärit Luokka:Suomalaiset professorit Luokka:Kuopion yliopiston professorit Luokka:Vuonna 1926 syntyneet Luokka:Vuonna 2013 kuolleet
SpaceX CRS-4

SpaceX CRS-4 (myös SpX-4) oli SpaceX:n rahtilento Kansainväliselle avaruusasemalle. Se oli Dragon-kapselin neljäs lento asemalle ja kuului NASAn Commercial Orbital Transportation Services -ohjelmaan. Raketti laukaistiin Cape Canaveral Air Force Stationin SLC-40-laukaisualustalta 21. syyskuuta 2014. Lento päättyi onnistuneesti 25. lokakuuta 2014 Dragonin laskeuduttua mereen. == Lähteet == == Aiheesta muualla == * NASA Commercial Resupply Launch hub * Launch & Mission page. Luokka:SpaceX Luokka:Vuoden 2014 avaruustoiminta
Lemin kirkko

Lemin kirkko on Lemillä sijaitseva Juhana Salosen 1786 rakentama tasavartinen ristikirkko. Kirkon ristivarret kapenevat ulospäin ja niissä on matalat aumakattoiset eteiset, ristikeskuksessa on pieni barokkipäätteinen lyhty. Sisällä on puiset apilanlehtiholvit, ristikeskustassa kupu. Sideparrut on jätetty näkyviin. Kirkon pinta-ala on 495 neliötä ja siinä on istumapaikkoja noin 600 ihmiselle. Kirkkoa on korjattu vuosina 1874, 1926 ja 1969. Vuonna 1950 tehtiin katon paanutus ja 1967 entisöinti Juha Leiviskän johdolla. Saarnastuoli on vuodelta 1764, se entisöitiin 1979. Kirkon vanhemmat 17-äänikertaiset urut vuodelta 1948 olivat Kangasalan Urkutehtaan valmistamat. Nykyiset 22-äänikertaiset urut ovat vuodelta 1988 ja Urkurakentamo Matti Erolanrakentamat. Alttaritaulun Ristiinnaulittu maalasi lemiläinen taiteilija Antti Muukka 1926. Erillinen kahdeksankulmainen kolminivelinen kellotapuli rakennettiin 1821, paloi 1918 ja rakennettiin entisen mukaisena uudelleen 1936. Uudelleen rakennetun kellotapulin suunnittelijana toimi arkkitehti Juhani Viiste. Tapulissa on kaksi venäläistä kelloa. Rakennustaiteellisesti Lemin kirkkoa pidetään yhtenä Euroopan arvokkaimmista puukirkoista. == Kuvia == Tiedosto:Lemi - Kellotapuli.JPG|Lemin kirkon kellotapuli. Tiedosto:Lemi church 2011 01.jpg|Lemin kirkko vuonna 2011. Tiedosto:Lemi church 2011 05.jpg|Lemin kirkko sisältä. Tiedosto:Lemi church 2011 04.jpg|Lemin kirkon urut. Tiedosto:Lemin entisten kirkkojen muistokivi.jpg|Lemin entisten kirkkojen muistokivi. == Lähteet == ==Aiheesta muualla== *Lemin kirkko *Lemin kirkko, Museovirasto (Viitattu 25.3.2015) Luokka:Lemi Luokka:Etelä-Karjalan kirkkorakennukset Luokka:Suomen puiset ristikirkot
Bilica

Bilica (oik. Fábio Alves da Silva, s. 4. tammikuuta 1979 Campina Grande) on brasilialainen jalkapalloilija, pelipaikaltaan keskuspuolustaja. Hän edustaa kaudella 2014–2015 Turkin Superliigassa pelaavaa Elazığsporia.Bilica Transfermarkt-sivustolla Bilica on pelannut 85 ottelua Italian pääsarjassa Serie A:ssa edustaen Veneziaa, Bresciaa ja Anconaa. Alemmilla sarjatasoilla hän on edustanut muun muassa Saksan 2. Bundesliigan 1. FC Kölniä ja Ranskan Ligue 2:n Istresiä. Bilica oli mukana Brasilian joukkueessa Sydneyn olympialaisissa 2000. == Lähteet == Luokka:Brasilialaiset jalkapalloilijat Luokka:Vuonna 1979 syntyneet Luokka:Elävät henkilöt
Kiinteistörahasto

Kiinteistörahasto tarkoittaa rahastomuotoisesti toimivaa epäsuoran kiinteistösijoittamisen muotoa. Kiinteistörahastot ovat Suomessa yhtiömuotoisia. Ulkomailla ne voivat olla myös trusteja.Tieteen termipankki: Kiinteistörahasto Käsite REIT (Real Estate Investment Trust) tarkoittaa yleensä osakeyhtiömuotoista erityisen verokohtelun piirissä olevaa kiinteistörahastoa. REIT-yhtiöt ovat usein pörssilistattuja. Käsitteeseen REIT saatetaan toisinaan lukea osakeyhtiöiden lisäksi muitakin oikeudellisia rakenteita. == Kiinteistörahastot Suomessa == Suomessa kiinteistörahasto voi olla yhtiömuodoltaan joko julkinen osakeyhtiö tai kommandiittiyhtiö. Ensimmäiset kiinteistörahastot on perustettu Suomeen vuonna 2005. Ensimmäinen kiinteistörahasto on ollut CapMan Real Estaten perustama rahasto. Suomen kiinteistörahastolaissa kiinteistörahastolla tarkoitetaan sen lain mukaisesti toimivaa julkista osakeyhtiötä tai kommandiittiyhtiötä. Lain mukaan yleisö osallistuu sijoittamiseen hankkimalla rahastoyhtiön osakkeita tai osuuksia. Yhtiö sijoittaa varat pääasiassa kiinteistöihin tai kiinteistöarvopapereihin. Kiinteistörahastolain mukaisen rahaston tarkoitus ei ole rakentaa tai jalostaa kiinteistöjä.Kiinteistörahastolaki (19.12.1997/1173) === Osakeyhtiömuotoinen kiinteistörahasto (REIT) === Suomalaista kiinteistörahastoa, jonka yhtiömuoto on julkinen osakeyhtiö, voidaan kutsua nimellä REIT. Kiinteistörahastolain mukaan yhtiö on listattava pörssiin kolmen vuoden kuluessa toiminnan aloittamisesta. Osakeyhtiömuotoinen kiinteistörahasto on verovapaa, jos tietyt ehdot täyttyvät. Yhtiön on toimittava kiinteistörahastolain mukaisesti ja sijoitettava pääasiassa asuinkiinteistöihin. Yhtiö ei voi harjoittaa muuta kuin vuokrausta ja eräitä kiinteistöihin liittyviä toimintoja. Yhtiön on jaettava osinkoina vähintään 90 % voitostaan (ilman realisoitumattomia arvonmuutoksia). Vaikka yhtiö itse nauttii verovapautta, osinko on saajalleen kokonaan veronalaista tuloa.Laki eräiden asuntojen vuokraustoimintaa harjoittavien osakeyhtiöiden veronhuojennuksesta (24.4.2009/299) Suomessa Orava Asuntorahasto oli ensimmäinen ja toistaiseksi ainoa pörssinoteerattu kiinteistörahasto. Ensimmäiset osakeyhtiömuotoiset pörssinoteeratut kiinteistörahastot on luotu Yhdysvalloissa 1960-luvulla. === Kommandiittiyhtiömuotoinen kiinteistörahasto === Kiinteistörahasto voi toimia myös kommandiittiyhtiönä. Halutessaan yhtiö voi hakeutua kiinteistörahastolain soveltamisalan piiriin. Tämä ei kuitenkaan ole välttämätöntä. Jos yhtiö ei näin tee, sillä on enemmän toimintavapauksia. Kommandiittiyhtiömuotoisia rahastoja koskee yhdenkertainen verotus. Rahastoa itseään ei veroteta. Sen tulos jaetaan verotettavaksi osakkailla. Osakkaan verotuksessa rahaston laskennallinen tulos on osakkaan elinkeinotuloa. == Katso myös == * Sijoitusrahasto ==Lähteet== == Aiheesta muualla == * Kiinteistörahastolaki (19.12.1997/1173) * Laki eräiden asuntojen vuokraustoimintaa harjoittavien osakeyhtiöiden veronhuojennuksesta (24.4.2009/299) Luokka:Kiinteistöala Luokka:Sijoitusrahastot